Крива (Хустскый район)

Крива — село в Хустском районѣ Закарпатской области Украины, центер сельской рады, котрой тыж подряджене село Залом.Тронько П. и др. (ред.), с. 744

 Сельска рада 
Кривська сільська рада
90412, Закарпатська обл., Хустський р-н, 
с. Крива, вул. Миру, 2а 
тел. (03142) 	4-40-66    

Од року 2020 входить до Хустской громады.

 География 
Село лежить на лѣвом березѣ Тисы о 4 км пониже Хуста.
В околици суть промысловы найдища доломитох и вапнянику.Тронько П. и др. (ред.), с. 715

 История 
Под роком 1405 село Крива жупы Угоча упомянуте в листинѣ краля Жигмонда Луксембургского, котров в числѣ иншых сел той околицѣ было дароване баронови Перенѣ.Тронько П. и др. (ред.), с. 204

В року 1910 зоз 576 обывательох были: Русины — 543, Нѣмцѣ — 32, Мадяре — 1. Подля вѣры: грекокатолици — 543, израелиты — 32. До Трианона село належало ку Затисянскому округу жупы Угоча.A történelmi Magyarország

В року 1930  в селѣ быв 721 обыватель, з того Русины — 687, Евреи — 15, Чехы и Словаци — 15, Мадяре — 2, Нѣмцѣ — 2. Грекокатоликох было 595, они мали муровану церкву Покровы Пресвятой Богородицѣ з року 1888; православны мали деревляну церкву Покровы Пресвятой Богородицѣ од року 1928. Была русинска школа (2 класы) и оддѣлѣня мытницѣ (финанцы).Ярослав Достал 

Совѣтско-украинска доба зачала ся 23. октобра 1944 з приходом Червеной армады. в той добѣ в селѣ была восямрочна школа, културный дом, библиотека.

 Вызнамны родаци 
 Олга Прокоп (1940–2020), русинска людова спѣвачка и зберателька фолклора. 

 Жерела и одказы 
 A történelmi Magyarország atlasza és adattára 1914  Доступно онлайн 
 Ярослав Достал: Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
 Тронько П. и др. (ред.): Історія міст і сіл України. Том 7. Закарпатська область. К. 1969.
 Информер: Крива, Хустскый район
 Облікова картка: Крива, Хустський район 

 Референции 

Категория:Населены пункты Украины
Катеґорія:Населены пункты Закарпатской области
Катеґорія:Села Україны